Cestujúcich vyzvali, aby stanicu opustili.
Dopravný podnik mesta Viedeň očakáva, že by sa prevádzka metra v tejto stanici, ktorá je jednou z križovatiek podzemnej železnice s možnosťou prestupu na linky U1 i U3, mohla obnoviť okolo 17.00 hod.
Až do sprístupnenia tejto zastávky musia pasažieri využívať iné linky podzemnej železnice alebo autobusovú dopravu.
Iba v pondelok 27. júna popoludní si požiar káblov vynútil neplánované odstavenie prevádzky na linke metra U4 v rakúskej metropole. K zraneniam osôb nedošlo.
Po tom, čo sa v stanici Ober St. Veit objavilo značné množstvo dymu, rozhodli príslušné úrady o jej evakuácii a pozastavení dopravy v oboch smeroch. Medzi Hietzingom a Hütteldorfom tak na ukončenie zásahu čakali všetky súpravy metra. Prevádzku obnovili po 30 minútach.